5 milioane de pensionari sunt în România. O mare parte dintre aceștia cred, fără nicio îndoială, tot ce spun liderii PSD la Antena 3 și România TV. Dureros este că ei au copii, care le explică frumos că aceste televiziuni manipulează și mint, dar ei continuă să-i creadă pe corupți și nu pe cei din propria familie.

Pe Facebook, Sorin Georgescu a scris: „Ce țară tristă…

Copiii ies în stradă să oprească hoția, dar părinții știu ei mai bine de la dl Gâdea sau dl Ghiță că de fapt au fost plătiți de Soros cu 50 de lei de om și 30 de lei de câine. Și oricum au protestat doar ăia din galerie, vreo 100 de derbedei.

Copiii trimit poze cu mulțimea inundând Bucureștiul de la Universitate la Piața Victoriei, părinții sunt convinși că pozele sunt trucate de “agenturile străine” care sug sângele patriei.

Să urmezi orbește niște hoți pentru câțiva lei în plus la pensie mi se pare de neiertat. Să nu-ți dai seama că ești complice la furtul din buzunarul copilului tău și că îl alungi peste hotare câte puțin în fiecare zi…

Să îl înveți să învețe ca să devină cineva și apoi când el devine cineva, să te îndoiești de judecata lui și să adulezi mediocri și impostori…

Nu-mi dau seama dacă este egoism sau nu. Dar, după ce își vor fi văzut copiii plecați în lumea largă, mulți vor sfârși singuri prin spitale pline de bacterii, gândaci și mucegai, cu televizorul înghețat pe Antena 3”. Sursa: Romani-buni.info